Publication: Magyar Közlöny
Issue: MK-2011-118 (Year: 2011, Number: 118)
Era: contemporary
Section: A pozíció meghatározást a 244/2000. (XII. 24.) Korm. rendelet 40. §-ában meghatározottak szerint kell elvégezni, azzal
Paragraph Index: 416

02. tábla: A forgalomban lévõ jelzáloglevelek/kötvények cash-flow adatai A táblában a kibocsátott értékpapírokkal kapcsolatos következõ pénzügyi eseményeket kell jelenteni: kamatfizetés, tõketörlesztés, visszavásárlás. Kamatfizetés jelentése: Fix kamatozású értékpapírok esetén a kibocsátás hónapjában kamatperiódusonként kell megadni a lejáratig kifizetésre kerülõ összes kamatot (éves kamatlábat és fizetendõ kamatot). Változó kamatozású értékpapírok esetén a kamatokat (kamatlábakat és fizetendõ kamatokat) kamatperiódusonként, a kamatperiódus kezdetének hónapjában (elõre) kell megadni, kivéve a kötvényt kibocsátó önkormányzatokat, amelyeknek a kibocsátás hónapjában kell jelenteniük a lejáratig kifizetésre kerülõ összes kamatot. Amennyiben a kamat mértéke nem áll rendelkezésre a jelentés elkészítésekor (pl. indexhez kötött papírok esetén), akkor becsült kamatot kell megadni. (A becslés történhet más hasonló jellemzõkkel bíró értékpapírok ismert kamatai alapján, vagy az elõzõ kamatperiódus kamatának megadásával.) Ilyen esetben a kamatláb ismertté válásakor, de legkésõbb a következõ kamatperiódus elsõ hónapjáról szóló jelentésben szerepeltetni kell a tényleges kamatot, kivéve a kötvényt kibocsátó önkormányzatokat. A kötvényt kibocsátó önkormányzatoknak becsléssel megadott kamat adatokról a késõbbiekben, a kamat ismertté válásakor sem kell jelentést teljesíteniük. Tõketörlesztés jelentése: Abban a hónapban, amikor az értékpapír kibocsátásra került, a kibocsátáson kívül fel kell tüntetni a lejáratig fizetendõ összes tõketörlesztést, amely a futamidõ alatt bekövetkezõ törlesztés mennyiségének arányát jelenti az eredeti névértékhez képest. A tõketörlesztések összege pontosan 100.0000 százalék legyen. Ha a futamidõ alatt a kibocsátáskor jelentett tõketörlesztések adatai megváltoznak, az új adatokat a 02-es táblában, hasonló módon kell jelenteni. Amennyiben a papírt a futamidõ végén egy összegben fizetik vissza, a 100.0000 százalékot már a kibocsátáskor jelenteni kell 3-as eseménykóddal. Visszavásárlás jelentése: Visszavásárlást mindig abban a hónapban kell jelenteni, amikor a visszavásárlás megtörtént. Amennyiben az adott tárgyidõszakban egy adott értékpapírból több visszavásárlástörtént, azokat értékpapíronként összesítve (egy sorban) kell jelenteni. A kötvényt kibocsátó önkormányzatoknak a visszavásárlásról nem kell adatot szolgáltatniuk. Az egyes oszlopokban lévõ mezõk tartalma: c/ A felhasználható kódokat 3. melléklet 4.5. pontja szerinti, az MNB honlapján közzétett technikai segédlet tartalmazza. f/ Az adott kamatperiódusra megállapított névleges kamat, százalékban kifejezve, 4 tizedesjegy pontossággal (Pl. a 3 havi CHF LIBOR + kamatfelár alapján kiszámolt kamat, 2.4000). g/ Esemény dátumaként a fizetés tényleges vagy várható dátumát kell megjelölni. Kamatfizetés esetén, amennyiben a kifizetés idõpontja elõre nem határozható meg másként, a kamatperiódus végét kell megadni. Visszavásárlás esetén, amennyiben az adott tárgyidõszakban egy adott értékpapírból több visszavásárlás történt, az esemény dátuma az utolsó visszavásárlás dátuma legyen. h/ Az adott napon felmerülõ cash-flow elem nagysága, százalékban kifejezve. 2-es kód esetén a kamatperiódusra fizetendõ kamat nagyságát kell megadni, százalékban kifejezve, mely a következõ képlet segítségével számolható ki: Fizetendõ kamat(%) = (kamatperiódus vége – kamatperiódus kezdete) / 360 * megállapított éves kamat (az „f” oszlopban szerepeltett adat) MNB azonosító: E64 (darab ill. ezer deviza) a b c d e f=g+h g h i j … … … nn

Source: https://magyarkozlony.hu/hivatalos-lapok/a4902fddf23e88e97cf090dfa6e8c6e135d6e29f/dokumentumok/deab8161f91ee2931e4726827d0045e8a67930b3/letoltes